open-index/open-wikipedia-markdown huggingface dataset:
Instituto Camões

**Instituto Camões** (*Camões-instituttet*) er et institutt som er opprettet for å fremme portugisisk språk og kultur over hele verden. Instituto Camões har navn etter og til ære for Luís de Camões, en av de best kjente portugisiske forfatterne.

## Språksentre
Instituttets språksentre (*Centros de Língua Portuguesa* eller CLP) har som mål å fremme det portugisiske språket samt samarbeide med forskjellige land innenfor utdanning.

* Angola: Benguela og Lubango
* Argentina: Buenos Aires
* Belgia: Antwerpen
* Kapp Verde: Praia
* Tsjekkia: Praha
* Frankrike: Lille, Lyon og Poitiers
* Tyskland: Hamburg
* Guinea-Bissau: Bissau
* Ungarn: Budapest
* India: Goa
* Indonesia: Jakarta (Instituto Português do Oriente)
* Mexico: Mexico by
* Mosambik: Beira, Maputo og Nampula
* Polen: Lublin
* Romania: București
* São Tomé og Príncipe: São Tomé
* Sør-Afrika: Johannesburg
* Sør-Korea: Busan (Instituto Português do Oriente)
* Spania: Barcelona, Cáceres og Vigo
* Øst-Timor: Dili(Instituto Português do Oriente)
* Tunisia: Tunis
* Storbritannia: Newcastle og Oxford
* USA: Newark

Nye sentre er for tiden under oppføring i Paris, Dakar, Poitiers, Windhoek, Stockholm, Wien og evd hovedkvarteret til Den afrikanske union i Addis Abeba og ECOWAS i Abuja. Guinea-Bissau fikk i 2005 sentre i Canchungo, Ongoré, Mansoa, Bafatá, Gabú, Buba, Catió, Bolama, Bubaque og Quinhamel for å fremme portugisisk som offisielt språk i landet.

## Kultursentre
Instituttets kultursentre (*Centros culturais portugueses*) er sentre hvis mål er å fremme kulturelle forhold mellom Portugal og andre land, inkludert dem Portugal har sterke historiske og kulturelle bånd til, og hvor portugisisk allerede er utbredt. Dette står i kontrast til Spanias Instituto Cervantes, som bare er representert i land hvor spansk ikke snakkes.

* Angola:  (Luanda)
* Brasil:  (Brasília, São Paulo)
* Folkerepublikken Kina:  (Beijing)
* Kapp Verde:  (Praia, Mindelo)
* Frankrike:  (Paris)
* Guinea-Bissau:  (Bissau)
* India:  (New Delhi)
* Japan:  (Tokyo)
* Luxembourg:  (Luxembourg)
* Macao:  (Macao)
* Marokko:  (Rabat, Casablanca)
* Monaco:  (Monaco)
* Mosambik:  (Maputo, Beira)
* São Tomé og Príncipe:  (São Tomé, Príncipe Island)
* Thailand:  (Bangkok)
* Øst-Timor:  (Dili)

Delegasjoner finnes også i Berlin (Tyskland), Brussel (Belgia) og Vigo (Spania).

## Priser
Sammen med tilsvarende kulturinstitutt for andre språk – Goethe-Institut, Instituto Cervantes, Alliance française, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.
## Referanser


## Eksterne lenker
Idrettslaget Varden Meråker

**Idrettslaget Varden Meråker** (stiftet i 1910) er et idrettslag fra Meråker. Klubben arrangerte 
NM på ski i 2007 og 2019. Klubben vant stafett-gull i NM på langrenn for kvinner i 2002, 2004, 2005, 2008, 2012, 2013, 2017 og 2018, stafett-gull for menn i 2018, lagsprint for kvinner i 2008 og 2016 og lagsprint for menn i 2019.

## Kjente utøvere
*Kine Beate Bjørnås
*Magnar Lundemo
*Kathrine Harsem
*Marthe Kristoffersen
*Ada Ringen
*Elise Ringen
*Tora Berger
*Emil Iversen

## Referanser


## Eksterne lenker
* 
* Varden Fotball - Besøkt 15. mai 2013
* Varden Ski
Skeiv Ungdom

**Skeiv Ungdom** er en partipolitisk uavhengig ungdomsorganisasjon for homofile, bifile, trans og andre skeive ungdommer under 30 år. Skeiv Ungdom er ungdomsorganisasjonen til Fri – foreningen for kjønns- og seksualitetsmangfold.

Skeiv Ungdom ble stiftet som egen organisasjon 6. august 2004 på Utøya i Buskerud, som en videreføring av det tidligere ungdomsutvalget under Landsforeningen for lesbiske, homofile, bifile og transpersoner (nå Fri – foreningen for kjønns- og seksualitetsmangfold). Rebecca Zahl er leder fra 2025.

Skeiv Ungdom hadde syv lokallag per mai 2025.

## Ledere
* September–desember 2004: Ranveig Igraine Stava
* Desember 2004–februar 2005: Hans Johan Grjotheim (fungerende leder)
* Februar 2005–oktober 2007: Kari Helene Skog
* Oktober 2007–mai 2008: Viljar Øren Eidsvik
* Mai 2008–april 2009: Stian Amadeus Antonsen (fungerende leder frem til august 2009)
* April 2009–juni 2011: Espen Aleksander Evjenth
* Juni 2011–juni 2013: Åshild Marie Vige
* Juni 2013–juni 2015: Elias Halvorsrud
* Juni 2015–juni 2016: Eirik Rise
* Juni 2016–juni 2017: Marie Pernille Sivertsen
* Juni 2017-mai 2019: Marthe Øvrum
* Mai 2019–juni 2022: Odd Thomassen
* Juni 2022–juni 2025: Jane-Victorius G. Bonsaksen
* Fra juni 2025: Rebecca Zahl

## Prosjekter
### Jafnaðr – Queer Youth Festival
Jafnaðr er Skeiv Ungdoms årlige sommerleir. Grunnlaget ble lagt i 1999, da Ungdomsutvalget i daværende LLH (nå Fri – foreningen for kjønns- og seksualitetsmangfold) arrangerte sin første sommerleir som ble kalt for Homoøya. Etter at Skeiv Ungdom ble stiftet som en selvstendig ungdomsorganisasjon i 2004, ble sommerleiren Homoøya fra 2005 erstattet av festivalen Jafnaðr.

Ordet *Jafnaðr* (uttales «javnadr») stammer fra norrønt og henviser blant annet til likeverd.

### Ungdomstelefonen
Ungdomstelefonen (UT) er en landsdekkende telefon-, chat- og meldingstjeneste for unge skeive. Ungdomstelefonen er i mange tilfeller førstekontakt for ungdom uten tilhørighet til organiserte tilbud for skeive, men blir også blant annet benyttet av helsepersonell, samt andre kontaktpersoner for ungdom, som trenger rådgivning.

### RESTART
Restart er et program som blant annet brukes i skoler og i konfirmantundervisning. Gjennom en rekke øvelser diskuteres blant annet hvilke mekanismer i samfunnet fører til at noen blir diskriminert, har mer makt enn andre, eller blir sett på som annerledes. Prosjektet drives av frivillige samtaleledere.

## Se også
* Homobevegelsen

## Referanser


## Eksterne lenker
* 
*
Designer

En **designer** er en person som planlegger et utseende eller form før det blir laget, ved å utarbeide tegninger eller planer.

Mer formelt, en designer er en person som "angir strukturelle egenskaper av et design- objekt". I praksis kan hvem som helst som skaper varige driftsmidler eller immaterielle objekter, produkter, prosesser, lover, spill, grafikk, tjenester og opplevelser refereres til som en designer.

## Etymologi
Ordet design kommer fra latinets *designo* = peke ut, avbilde, framstille. Design er en engelsk term som opprinnelig innebærer plan, skisse eller tegning. 
## Designyrker
Ulike typer designere inkluderer:

* Arkitektur
* Motedesign
* Design møbler
* Grafisk design
* Industriell design
* Interaksjonsdesign
* Emballasjedesign
* Softwaredesign
* Visuelldesign
* Webdesign
* Yachtdesign
* Konseptdesign
* Logodesign

## Se også

* Arkitekt
* Design
* Designfirma
* Visuell kunst

## Referanser
Norges flora

**Norges [[Flora (botanikk)|flora]]** består av omtrent 2880 karplantearter. Av disse er 1313 indigene (opprinnelige), mens 1567 arter regnes som innførte. Norge har bare vært isfritt i 10 000 år, og Norges karplanteflora kan derfor betegnes som svært ung. Av samme grunn forekommer det få endemiske karplantearter i Norge, siden evolusjonen ikke har hatt lang nok tid på seg til å frembringe nye, lokale arter. Et unntak er for de apomiktiske småartene i slektene rogn (*[[Sorbus]]*), marikåpe (*[[Alchemilla]]*), løvetann (*[[Taraxacum]]*) og sveve (*[[Hieracium]]*). 

Norsk flora viser først og fremst et sammenhengende slektskap med floraen sørover i Nord-Europa. I tillegg har en del av fjellfloraen slektskap med floraen i Alpene, mens mange arter i Nord-Norge viser slektskap med russisk og sibirsk flora. 

Flere norske karplantearter finnes rundt hele den nordlige halvkule, og er således vanskelige å sette inn i et slektskap.

Flere forfattere har sammenfattet den norske floraen. For lekfolk er trolig standardverket *[[Norsk flora]]* til Johannes Lid og Dagny Tande Lid mest kjent, det er utgitt i en rekke utgaver i etterkrigstiden.
Emlyon Business School

**École de Management de Lyon** eller **EM Lyon** ble grunnlagt i Lyon, Frankrike, i 1872 av det lokale næringslivet.

EM Lyon er en ledende fransk handelshøyskole med trippel akkreditering: EQUIS, AMBA og AACSB. I 2006 ble skolen rangert som nummer tre i Frankrike, og topp 25 i Europa, både av Financial Times og The Economist. I 2007 ble EM Lyon rangert som nummer fem i Europa for sitt Master of Science in Management-program av Financial Times.

## Kjente alumni

## Referanser


## Se også
*Lyon
*Université de Lyon
*Handelshøyskole
*Grande école

## Eksterne lenker
*
Bill Nieder

**William Henry Nieder** (1933–2022) var en amerikansk friidrettsutøver, som konkurrerte i kulestøt i 1950-årene. Han satte tre verdensrekorder i løpet av karrieren og deltok to ganger i OL.

Han tok sølv i sin første OL-deltakelse i Melbourne i 1956. Like foran OL i Roma 1960 gav han tydelig beskjed om sine ambisjoner: I Walnut støtte han som første menneske i historien over 20 meter.

Han gikk til topps i OL-finalen i Roma, foran landsmennene Parry O'Brien og Dallas Long.

## Verdensrekorder
* 19,45 m (19. mars 1960 i Palo Alto)
* 19,99 m (2. april 1960 i Austin)
* 20,06 m (12. august 1960 i Walnut

## Referanser


## Eksterne lenker
*
Kløvsteinbakken

**Kløvsteinbakken** er et skihoppanlegg eid av Meldal Sportsklubb i Meldal i Trøndelag. Det består av fem hoppbakker med størrelse K105 (HS117), K40, K25, K15 og K7. Storbakken har blant annet hatt flere norgesmesterskap og renn i verdenscupen, europacupen og norgescupen. Bakkerekorden er 120,5 meter, satt av Jan Christian Bjørn under lag-NM i kombinert 21. mars 2009.

## Historie
Kløvsteinbakken ble bygd i 1946–1947. I det første offisielle rennet 7. februar 1948 hoppet Torbjørn Falkanger lengst med 70,5 meter. Senere er bakken blitt utbygd og modernisert flere ganger, siste gang i 1997, da den fikk profil tilpasset V-stilen. Småbakkene ble bygd i 1988. Bjørn Wirkola var førstemann over 100 meter i Kløvsteinbakken, med 104 meter 1. februar 1970.

Det siste hopprennet i K105, et Norgescuprenn, var 25. januar 2015. Etter dette har storbakken blitt lagt ned, dommertårnet ble revet i april 2024.

## Bakkerekorder
Det er satt tre verdensrekorder for kvinner i Kløvsteinbakken. Anita Wold hoppet 73 meter 22. mars . Ett år senere, 3. februar  hoppet hun først 81 meter og senere samme dag 82,5 meter.

## Viktige renn
Kløvsteinbakken har hatt NM for senior/elite (stor bakke) åtte ganger, i 1970, 1974, 1980, 1984, 1990, 1996, 1998 og 2000. I tillegg ble bakken brukt under NM for lag og hopprennet i NM i kombinert i 1998, samt hopprennet i lag-NM i kombinert i 2009. Det har vært junior-NM (stor bakke) fire ganger, i 1991, 1992, 1999 og 2008. 18. mars 1988 ble det arrangert verdenscuprenn i bakken. I årene 1982 til 1992 var det europacuprenn nesten hvert år, dette som en del av «Trøndersk hopphelg» hvor det ble hoppet i Steinfjellbakken i Sprova på fredag, i Bjørkbakken i Stjørdal på lørdag og avsluttet med hopping i Kløvsteinbakken på søndag. Konseptet «Trøndersk hopphelg» med hopping i de samme bakkene i løpet av en helg ble tatt opp igjen som Norgescup i 2000- og 2010-årene.

### Verdenscup

### NM

## Referanser


## Eksterne lenker
* 
* Orklahopp: Kløvsteinbakkens historie 
* opPslaget.no: Kløvsteinbakken - Meldal Idrettslag 
* Skisprungschanzen-Archiv: Kløvsteinbakken
* Idrettsanlegg.no: Kløvsteinbakken K105, K40, K20, K15, K7
Dag H. Nestegard

**Dag Hestetræet Nestegard** (født 1968) er en norsk journalist, redaktør, sakprosaforfatter og filmprodusent. Han har skrevet biografier om flypioneren Thor Solberg og samferdselspolitikeren Kjell Opseth. Han har siden 2024 vært redaktør i ''Fjordenes Tidende''.

## Liv og virke
Nestegard har studert radiojournalistikk ved medielinja på Høgskolen i Volda og har en mastergrad fra studieprogrammet *Faglitterær skriving* ved Høgskolen i Buskerud og Vestfold. 

Nestegard begynte som journalist i *[[Firdaposten]]* i Florø. Etter studier i Volda (1992–1994) arbeidet han ti år i NRKs nyhetsavdeling i Oslo, blant annet som nestleder i utenriksredaksjonen og som korrespondent i Midtøsten høsten 2001. Senere var han presserådgiver for henholdsvis fiskeriministeren og samferdselsministeren. En periode var han også informasjonssjef i Redd Barna. 

Høsten 2007 laget han dokumentarfilmen *Vekkelsen* for NRK. Brorparten av opptakene er gjort i Egypt. Filmen forklarer sammenhengen mellom den islamske vekkelsen og terror mot vestlige mål. Nestegard laget filmen sammen med NRK-fotograf Mohammed Alayoubi. Senere startet Nestegard foretaket Stang Media sammen med to tidligere kolleger fra *Dagsrevyen*, Sølve og Frode Stang.

Fra 2011 til 2014 var Dag H. Nestegard redaktør for *[[Bok & samfunn]]*, et magasin som dekker bokbransjen. 

I perioden 2019–2023 var han gruppeleder for Ås SV i Ås kommunestyre.

Sesongen 2022/2023 publiserte Nestegard flere egenkomponerte låter. Låtene er produsert av Eirik Molnes Husabø i Verdens Beste Studio i Florø.

## Privatliv
Han er barnebarn av spelemannen Hans O. Nestegard (1885–1974) fra Hol i Hallingdal. 

## Bibliografi
* *Atlanterhavsflygaren Thor Solberg – ei røvarhistorie*, Samlaget ISBN 9788252183078
* *Hestehandlaren – Kjell Opseth. Ein biografi*, Samlaget ISBN 9788252193824
* *Songen frå Toledo*, Kolofon Forlag ISBN 978-82-300-1827-9
* *Vegar gjennom fjell*, Selja Forlag ISBN 9788282401586
* *Sagaen om Hestetræet* – sammen med Åge Hestetræet, ISBN 9788230346181
* *Svanøy Stiftelse 1972 – 2022* ISBN 978-82-8040-200-4

## Referanser
25. serierunde i 2. divisjon avdeling 3 2007

**25. serierunde i 2. divisjon avdeling 3 2007** ble spilt 20. oktober 2007. Det var uendret i kampen om opprykk etter denne serierunden, siden alle de tre topplagene vant. Sandnes Ulf var med dette favoritt til å rykke opp, men Manglerud Star kunne fortsatt vinne 2. divisjon dersom Sandnes tapte for Arendal. SIF kunne vinne 2. divisjon dersom både Sandnes og Manglerud Star tapte sin siste kamp.

I denne serierunden ble det klart at Askøy rykket ned fra 2. divisjon etter en dramatisk kamp mellom Askøy og Fana. Askøy ledet 2–1 da det gjenstod syv minutter, men Fana snudde kampen og sendte Askøy ned. Åsane vant over Viking 2 og kunne fremdeles reddet plassen ved å slå Ålgård borte i siste serierunde med to mål. Dersom dette skjedde, men Arendal vant med tre mål mer mot Sandnes Ulf enn Åsane vant over Ålgård, var det Arendal som sikret fortsatt spill i 2. divisjon.



## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Blue October

**Blue October** er et rockeband opprinnelig fra Houston, Texas. Bandet ble dannet i 1995, og består for øyeblikket av Justin Furstenfeld (vokalist), Jeremy Furstenfeld (trommer), Ryan Delahoussaye (fiolin, mandolin, piano og vokal), C. B. Hudson (gitar) og Matt Novesket (bass).

## Eksterne lenker
* 
* 
*
Barcelona Sants

**Barcelona Sants** (også kjent som **Estació de Sants**) er den viktigste jernbanestasjonen i Barcelona, Catalonia, Spania. Her stopper lokal- (Rodalies Barcelona), regional-, nasjonale- og internasjonale tog fra RENFE. Stasjonen har fått navnet sitt etter Sants, bydelen den ligger i. Stasjonen har nettopp bli utvida ettersom det nasjonale høyhastighetstoget AVE har gjort sin entré i byen. Det ligger også en busstasjon med samme navn like ved jernbanestasjonen.

## Linjer
### Rodalies
:*Hovedartikkel: [[Rodalies Barcelona]]*

### Regionaltog og «Catalunya Express»

### Langdistanse og «Grandes Líneas»
* Talgo
* Trenhotel
* Altaria
* Alvia
* Arco
* Estrella
* Euromed

## Eksterne lenker
* 
* Barcelona Sants hos Trenscat.com
Ypsilon (bro)

**Ypsilon bru** er en skråkabelbro over Drammenselva i Drammen. 

## Broen
Gangbroen, som knytter sammen den nye Kunnskapsparken på Grønland i Drammen med byparken på Bragernes har fått navnet «Ypsilon» på grunn av sin spesielle form – fra lufta ser den ut som en *[[Y]]*. Brua har ett landfeste på Strømsøsiden og to på Bragernessiden. Prosjektet er et spleiselag mellom Union Eiendomsutvikling AS, Drammen kommune og Kunnskapsparken AS.

Hovedspennet er 90 meter langt og de to sidespennene 56 meter. Brua har to 47 meter høye skråstilte master med 16 tykke vaiere på hver side som bærer spennene. Alt stål er hvitmalt. Brodekket er knust hvit granitt valset ned i epoxy. Under broen er det et femten meter bredt og seks meter høyt seilingsløp. Y-formen på Bragernessiden bevarer en liten bukt i elvebredden. Tilgjengelighet og stigningsforhold følger retningslinjene for universell tilgjengelighet. Stålkonstruksjonene er laget i Sandnessjøen og transportert sjøveis til Drammen.

Broen er tegnet av Arne Eggen Arkitekter AS., landskapsarkitekt var Multiconsult (nå LINK landskap). Lysdesign ved Kaare Skallerud A.S.

Det er ventet at fotgjenger- og handelsmønsteret på Bragernes vil endre seg som en følge av den nye gangbroen. Allerede før broen var ferdig bygget, var den i ferd med å få status som Drammens nye by-symbol.

Den offisielle åpningen skjedde 16. januar 2008, med direktesending på TV 2.

## Priser
Ypsilon fikk i 2008 prisen «European Steel Bridges Award», og hedrende omtale av juryen for Statens byggeskikkpris.

Ypsilon ble tildelt Drammen kommunes pris for god byggeskikk 2008, og Norsk Stålkonstruksjonspris for 2009.

## Rosa sløyfe-aksjonen

I oktober 2017 ble Ypsilon opplyst i rosa, som ledd i Rosa Sløyfe-aksjonen. Dette var første gang at broen var del av denne aksjonen, hvor bygninger og minnesmerker ble lyssatt med rosa for å minne folk på at oktober er en internasjonal måned med fokus på brystkreft.

## Se også
* Øvre Sund bru
* Bybrua i Drammen

* Liste over broer i Norge
* Liste over broer i Norge etter lengde

## Referanser


## Litteratur
* «Ypsilon, gang- og sykkelbru over Drammenselva». I: *Arkitektur N*, 4/08, ss.30-31 

## Eksterne lenker
* 
* Ypsilon broen på broer.no
* Arkitektnytt: Ypsilon vant i Drammen, presentert 25. august 2005
* Omtale av pristildeling (European Steel Bridges Award). Arkitektnytts hjemmeside (lest 31. juli 2008)
* Husbankens hjemmeside. Se lenke «Her er juryens hele begrunnelse» til omtalen av Ypsilon (lest 2. august 2008)
* Høgskolen i Buskerud: Ypsilon har landet, presentert 8. november 2007
* Arne Eggen Arkitekter AS
* LINK landskap
Hjortetrøst

**Hjortetrøst** (*Eupatorium cannabinum*) er en plante i korgplantefamilien.

## Utseende
Hjortetrøst er en relativt høyvokst korgplante som blir opptil 150&nbsp;cm. Oppover stengelen sitter motsatte, handflika eller handdelte sagtakka blader. Øverst sitter korgsamlinga med rosa til lyst fiolette blomster.

Hjortetrøst kan overflatisk minne om den i Norge mye vanligere vendelrot (*Valeriana sambucifolia*), som imidlertid hører til i kaprifolfamilien. Hjortetrøst blomstrer siste halvdel av sommeren og utover høsten, og brukes innimellom som hageplante.

## Forekomster i Norge
I Norge er hjortetrøst en sørlig, varmekjær art. I tillegg er den glad i næringsrik grunn. Hjortetrøst vil helst ha det fuktig, men på tross av dette kan den finnes på tørre berg.

Hjortetrøst er sjelden i Norge. Den forekommer fra Sarpsborg og Fredrikstad i Østfold og inn til Hjartdal i Telemark på Østlandet. I tillegg finnes den spredt noen få steder langs kysten nord til Kvam i Hordaland.
## Eksterne lenker
*
Gullris

**Gullris** (*Solidago virgaurea*) er en plante i korgplantefamilien.

## Utseende

Gullris er en av de vanligste korgplantene å treffe på i skog og mark i Norge. Den har omvendt lansettforma grunnblader og avlange, smalere stengelblader oppover langs stengelen. Gullris blir som regel rundt en halv meter høy, men den kan variere fra 5 cm til 1 meter. Korgsamlinga ("blomsterstanden") er en litt rotete, aksforma samling av de gule korger.

Gullris i Norge består som to underarter eller økotyper; **vanlig gullris** (*S. v. virgaurea*) og **fjellgullris** (*S. v. lapponica*). Imidlertid er disse ganske like av utseende, og skilles stort sett på at fjellgullris er mindre og vokser høgere til fjells.

## Forekomster i Norge
Gullris regnes for å være lite næringskrevende, og stort sett kan du treffe på den overalt i skogen og på fjellet. Gullris er ofte blant de få urtene som vokser også i blåbærgranskog og andre næringsfattige skogtyper.

Gullris finnes over hele Norge. Vanlig gullris går nord til Tromsø og er i tillegg funnet rundt omkring i Sør-Varanger, mens fjellgullris opptrer i de sørlige fjelltraktene og i tillegg i lavlandet fra Nordland og nordover.

## Referanser


## Eksterne lenker
*
Grisaille

**Grisaille** (av fransk: *gris*, «grå») er et maleri som så godt som utelukkende er holdt i gråtoner. Grisaillen er dermed mest en form for skyggelegging. Brukes andre farger i stedet for sort og hvitt, snakker vi om monokrom fargevirkning. Teknikken er best kjent fra middelalderen. 

## Teknikk
Grisaille kan stå som selvstendig verk enten på plate eller lerret, som glassmaleri, som undermaling til et oljemaleri som deretter laseres, eller som skisse til gravering eller relieffarbeid.

Undermaling i andre farger forekommer. Det italienske begrepet chiaroscuro, (på fransk *claire-obscure* , «lys-mørke») beskriver noe av det samme, men brukes mere omfattende. Der finnes chiaroscuroer med flere fargetoner. En variant er på monokromt grønt underlag som på italiensk kalles verdaccio. Typisk for denne typen bilder er at fargetoningen blir underordnet plastisiteten i bildet.

Hel fargesetting av store bilder stilte store krav til maleren, ikke minst fordi nesten alle farger måtte klargjøres på stedet fra råstoffer. Grisaillen ble rimeligere. Det synes også klart at grisaillen ofte ble valgt som estetisk passende. I likhet med tegninger bidro teknikken til å skille mellom talent og middelmådighet blant lærlingene, lettere enn når slurv og upresishet ble pakket inn i farger.

## Eksempler
Et godt kjent eksempel på grisaille-teknikken er Heller-altertavlen som ble bearbeidet av både Albrecht Dürer og Matthias Grünewald. Andre eksempler er Rembrandts *Døperen Johannes prediker* (1634/1635), som er i Berlin, og Pablo Picassos Guernica. Giotto brukte grisaille som del av sine fresker i Scrovegnikapellet, og Jan van Eyck malte grisailler på utsiden av triptyker til alterskap, Gent-alteret er kanskje mest kjent. Normalt var skapene lukket, slik at utsiden viste mest. Begge kunstnerne har søkt å lage skulpturlignende motiver. Også i freskomaleriene i taket i det sixtinske kapell finnes grisaillepartier. Veggen ved den store trappen i Hampton Court er utført av Antonio Verrio.

### Manuskripter
Illuminerte manuskripter ble ofte utstyrt med pennetegninger som ble fylt ut med akvarellfarger som var svært uttynnet. Renessansekunstnere som Jean Pucelle og Matthew Paris ble spesialister på slike effekter. Andre, som Mantegna og Polidoro da Caravaggio brukte teknikken for å understreke noe klassisistisk, som en gammel skulptur, et relieff eller eldre romersk maleri.

## Emaljering og glassmaleri

## Referanser


## Litteratur
*Joachim Kaak, *Rembrandts Grisaille Johannes der Täufer predigend – Dekorum-Verstoß oder Ikonographie der Unmoral?* (Studien zur Kunstgeschichte Band 81), Georg Olms Verlag Hildesheim 1994, 194 S. mit 54 Abb., ISBN 3-487-09862-8.

## Eksterne lenker
* 
* Grisaille
* (Metropolitan Museum of Art) Jean-Auguste-Dominique Ingres and workshop, ''Odalisque en Grisaille''
* (Rijksmuseum) Grisaille 
* A Watercolour Demonstration Using Grisaille
Milt Campbell

**Milton Gray «Milt» Campbell** (1933–2012) var en amerikansk tikjemper.

Han studerte ved Indiana University, og som medlem av universitetslaget kvalifiserte han seg til OL i 1952 i Helsingfors. Selv om han bare var 18 år gammel, tok han sølv i tikamp, bare slått av landsmannen Robert Mathias, riktignok med over 900 poeng.

Under OL i 1956 i Melbourne vant han gullmedaljen foran landsmannen Rafer Johnson og russeren Vassilij Kuznetsov.

Campbell drev også med amerikansk fotball i college, hvor han spilte som fullback og blant annet ble utnevnt til All-State. I 1957 ble han draftet av Cleveland Browns og tilbrakte én sesong med dem før han ble kuttet av lageier Paul Brown for å ha giftet seg med en hvit kvinne. Han spilte deretter i Canadian Football League i flere år, for Hamilton Tiger-Cats, Kitchener-Waterloo Dutchmen, Montreal Alouettes og Toronto Argonauts, frem til han pensjonerte seg i 1964.

## OL-medaljer
* 1956  Melbourne -  **Gull** i friidrett, tikamp  USA
* 1952  Helsingfors -  Sølv i friidrett, tikamp  USA

## Referanser


## Eksterne lenker
*
Rodalies Barcelona

**Rodalies Barcelona** (spansk: **Cercanías Barcelona**) er lokaltogtjenesten i den katalanske byen Barcelona. Nettverket består av tretten linjer. Seks av dem drives av det spanske selskapet RENFE, mens de sju andre drives av selskapet FGC, som eies av Generalitat de Catalunya. FGC vil imidlertid ta over hele tjenesten om ikke så lenge. Billettene kan brukes både på Rodalies, metroen, samt andre transporttilbud.

## Linjer
### RENFEs linjer


### FGCs linjer

## Togsett
* 463-, 464- og 565-serien
* 447-serien
* 440-serien
## Eksterne lenker
*
Estació del Nord

**Estació del Nord** er en bussterminal i den katalanske byen Barcelona. Den var tidligere en jernbanestasjon, og ble bygd om til bussterminal i forbindelse med sommer-OL 1992. Den ligger like ved Arc de Triomf i distriktet Eixample. Ved siden av bussterminalen ligger det en park som er oppkalt etter den, Parc de l'Estació del Nord.

## Eksterne lenker
* Estació del Nords hjemmeside
Kenneth Clarke

**Kenneth Harry Clarke**, baron Clarke av Nottingham (født 2. juli 1940 i Nottingham) er en britisk politiker for Det konservative parti. Han har vært sentral i britisk politikk i flere tiår, siste viktige posisjon hadde han som minister uten portefølje i den britiske regjeringen fra 2012 til juli 2014. I 2020 ble han adlet og tok sete i Overhuset.

## Liv og virke

Clarke studerte juss ved University of Cambridge. I Cambridge var han leder for den konservative studentklubben. I sin tid som leder inviterte han den tidligere fascistlederen Oswald Mosley for å tale. Dette førte til at flere, deriblant den senere konservative partilederen Michael Howard, forlot studentklubben i protest. Clarke har arbeidet som advokat.

Fra 1970 var han medlem av Underhuset for valgkretsen Rushcliffe, som ligger nær Nottingham.

Han var helseminister fra 1982 til 1985 og fra 1988 til 1990, utdanningsminister fra 1985 til 1988 og fra 1990 til 1992, innenriksminister fra 1992 til 1993 og finansminister (*Chancellor of the Exchequer*) fra 1993 til 1997. Fra 2010 til 2012 var han justisminister.

Clarke var leder i Tory Reform Group og er kjent som EU-tilhenger. Han har vært kandidat som partileder tre ganger, i 1997, 2001 og 2005.

Som lengstsittende medlem av det britiske Underhuset hadde han fra 2017 til 2019 tittelen *Father of the House,* som i all hovedsak er seremoniell. I november 2019 ledet han imidlertid valget til *[[Speaker of the House of Commons (Storbritannia)|Speaker]],* parlamentspresidenten.

Under uoverensstemmelsene omkring såkalt «hard» brexit – Storbritannias uttreden fra EU uten en handelsavtale – sa Clarke seg i august 2019 villig til å lede et forretningsministerium sammen med Labours nestleder Harriet Harman, dersom behovet skulle oppstå hvis Boris Johnsons konservative regjering ble felt.

Clarke var et av 21 medlemmer i Det konservative parti som 3. september 2019 stemte med opposisjonen i Underhuset, for et forslag om å hastebehandle en lov mot å gå ut av EU uten en handelsavtale. Dette medvirket sterkt til at den første voteringen i Underhuset i Boris Johnsons regjeringstid endte med et nederlag for regjeringen. Clarke ble deretter kastet ut av partiet, og endte sin karriere i Underhuset som uavhengig representant. 

Han kom imidlertid tilbake til Det konservative parti. I september 2020 ble Clarke adlet med tittelen baron Clarke av Nottingham. Han tok sete for de konservative i Overhuset 4. september 2020.

## Ordener og utmerkelser
I 2014 ble Clarke utnevnt til medlem av Order of the Companions of Honour.

## Noter


## Referanser


## Eksterne lenker
* 
*
AVE

**AVE** (**Alta Velocidad Española**) er et høyhastighetstog som eies av RENFE i Spania. AVE er framfor alt en videreutvikling av franske TGV, og krever, på samme måte som TGV, dedikerte spor for å kjøre med høy hastighet. AVE kjører på normalspor og 25&nbsp;kV vekselstrøm via kontaktledning (til forskjell fra Spanias lavhastighetsnett som benytter brede 1&nbsp;668&nbsp;mm spor og er elektrifisert med 3&nbsp;kV likestrøm). Den kommersielle toppfarta er 330 km/t, men fartsrekorden som ble satt i april 1993 er på 356,8 km/t.

Den første strekninga som ble trafikkert av AVE var Madrid – Sevilla. Strekninga Madrid – Barcelona trafikkeres med en versjon av Siemens ICE3. Ifølge planene skal hele Den iberiske halvøy være dekt med høyhastighetstog i 2015.
Dyrisk (TV-program)

***Dyrisk*** er en norsk dokumentarserie med Hilde Hummelvoll som gikk på NRK1 fra 2007 til 2008. I denne serien gikk Hummelvoll inn i møter med en rekke forskjellige dyr. Hun møtte også eierne deres og ulike dyre-eksperter. En av programmets faste eksperter var veterinær Bergliot Børresen.

Premieren ble sett av 556 000.  

## Referanser
Thomas P.

***Thomas P.*** er en norsk thrillerserie for barn og unge som ble sendt på NRK1 i 2007. Serien handler om 13-år gamle Thomas, en gutt med helt spesielle evner. En dag blir han og søsteren forsøkt kontaktet av en far som de trodde var død. Faren forsøker å fortelle dem om at de er i fare. Tittelrollen som Thomas ble spilt av Jesper Flintegård Schøyen. Serien ble skrevet av Petter S. Rosenlund. Han utgav den også som bok. For denne romanen mottok han Arks barnebokpris. Serien gikk på lørdagskvelder, like etter Barne-TV.

Serien ble fulgt av i underkant av 300 000.

## Handling
Thomas bor i en bygård i Oslo sammen med søsteren Siss og adoptivforeldrene deres. De biologiske foreldrene døde i en trafikkulykke. Historien starter den dagen Siss påstår at hun hører stemmen til faren. Hun er overbevist om at han ikke er død likevel og er kommet tilbake for å advare dem om at de er i fare. Men hvis han lever i skjul, hvem er det han gjemmer seg for? Etterhvert tar faren kontakt med Thomas og prøver å advare ham. Det blir etterhvert klart at både Thomas og søsteren har spesielle evner som gjør at de kan høre ting som andre ikke kan høre. Faren er ikke den eneste som vet om deres evner og etterhvert leder trådene til Gladstone Corporation. Samtidig med dette oppdager han at han blir overvåket.

## I rollene
*Jesper Flintegård Schøyen (Thomas), 
*Linn Nystadnes (Siss), 
*Inga Amundsen (Monica), 
*Felix Jatta (Fredrik), 
*Ingjerd Egeberg (Therese), 
*Martine Dahl Jørgensen (Anette),
*Ingar Helge Gimle (Erling), 
*Hilde Grythe (Lisbeth), 
*Anders T. Andersen (Frank), 
*Jon Øigarden (Kongsberg)
*Neil Howard (Storm)

## Referanser


## Eksterne lenker
*
Skogbrannene i California i oktober 2007

**Skogbrannene i California i oktober 2007** var en serie voldsomme skogbranner som rammet det sørlige California høsten 2007. Rundt 1 million måtte evakuere sine hjem. Ødeleggelsene var omfattende; over 3000 bygninger ble nedbrent, 17 mennesker omkom og minst 160 ble skadet (inkludert mange brannmenn). 6000 brannmenn arbeidet med å slokke brannen. De fikk assistanse av 3000 fanger. Den 24. oktober begynte den voldsomme vinden å roe seg betraktelig slik at man i større grad fikk kontroll over brannene. Brannen ble slukket den 9. november. Den svidde av et område på  nesten 4000 km². 

Den 22. oktober gikk guvernør Arnold Schwarzenegger ut og erklærte unntakstilstand for fylkene Los Angeles, Orange, Riverside, San Bernardino, San Diego, Santa Barbara og Ventura. Dagen etter erklærte George W. Bush Sør-California som kriseområde. Han beordret samtidig de amerikanske katastrofemyndighetene FEMA å «koordinere all krisehjelp». 

Lang tids tørke kombinert med sterk vind gav brannene næring.

## Billedgalleri

Fil:Two specially equipped MH-60S Seahawk helicopters.jpg|To spesialutstyrte MH-60S Seahawk helikoptre settes inn i kampen mot flammene
Fil:Fire threatens utility lines SoCal October 2007.jpg|En åskam ved San Diego
Fil:San Diego skyline against smoke from wildfires Oct 2007.jpg|San Diego
Fil:Firefighters battle a blaze SoCal October 2007.jpg|Brannmannskaper i aksjon nær Irvine, California
Fil:Fires near Seco Canyon in Santa Clarita and Saugus 2007.jpg|Brann i nærheten av Seco Canyon

## Referanser


## Eksterne lenker
*
Varro Atacinus

**Publius Terentius Varro Atacinus** (født 82 f.Kr., død ca. 35 f.Kr.) var en tidlig romersk poet, mer polert enn hans mer berømte og lærde samtidige Marcus Terentius Varro, og mer lest av augustianerne, som åpenbart ikke våget å nevne den andre Varros navn. Han var født i provinsen Gallia Narbonensis, den sydlige delen av Gallia med hovedstaden Narbonne ved elven Atax (dagens Aude), noe hans tilnavn Atacinus indikerer som hans fødested.

Kun fragmenter av hans verker har blitt bevart. Han første kjente verker er *Bellum Sequanicum*, et dikt om Julius Cæsars hærtokt mot den germanske stammen sveberne og deres leder Ariovistus, og verket *Satirer*. Han oversatte også den alexandrianske poeten Apollonios Rhodios' epos *Argonautika* til latin.

Av Varros fragmenter er hans epigram *Gravsteinene til de store* velkjent, enten det er av Varro eller ikke, har det et klart, fyndig og skeptisk romersk kjennetegn, tilsvarende en haiku:

:*Marmoreo Licinus tumulo iacet, at Cato nullo,	
:*Pompeius paruo: credimus esse deos?*

::*(I en marmorgrav ligger [den frigitte] Licinus; dog for Cato, ingenting:*
::*For Pompeius en liten en: hva? Ønsker vi å bli guder?)''

## Referanser
Idrettslaget Leik

**Idrettslaget Leik** er et norsk idrettslag stiftet i 1894. Klubben omfatter kretsen Hølonda i Trøndelag og tilbyr i dag flere av de brede idrettsgrene, slik som langrenn, ishockey, fotball og håndball. Idrettslaget besto utelukkende av ski de første åra, men utover 1900-tallet kom andre sportsgrener inn. Idrettskretsen omfatter folk bosatt på Korsvegen og Gåsbakken.

*ski (1894) 
*fotball (1932) 
*trim og friidrett (1936)
*håndball (1949)
*håndball (menn) (1967)
*orientering (1969)
*ishockey (1977) (menn)

Leik har to stadioner for fotball, to skiløyper med lys, en hoppbakke, en ishockeybane og en mindre idrettshall. Ishockeybanen ligger på Korsvegen og ble oppgradert til kunstisbane i 2010. Fotballanlegget på Korsvegen består av to baner: En tradisjonell gressbane og en kunstgressbane etablert i 2011.

## Kjente personer som har utøvd sport i Leik
*Svein Enok Nørstebø (ishockey, var senere på landslaget)
*Oddvar Brå (langrenn)
*Toralf Engan (skihopp)
*Magnar Estenstad (langrenn)
*Svein Lilleberg (langrenn)
*Konrad Unsgård (langrenn)
*Dag Morten Wehn (ishockey)

;Personer som ellers har vært aktive innenfor Leik
*Anders Estenstad (trener og ildsjel, særlig for håndballen)
*Egil Sallaup (lærer ved Eid skole som etablerte ishockeyen på 1970-tallet og var trener og "ildsjel" i mange år)

## Eksterne lenker
* IL Leik
Parc de l’Estació del Nord

**Parc de l'Estació del Nord** er en park i den katalanske byen Barcelona. Den har fått navnet sitt fra den tidligere jernbanestasjonen, Estació del Nord, som nå fungerer som bussterminal, som ligger ved siden av. Den ligger i Carrer Nàpols i distriktet Eixample.

Parken har rektangulær form, og har tre kunstverk av den amerikanske skulptøren Beverley Pepper. Det første kunstverket er en vegg av hvit stein ved inngangspartiet, mens to andre befinner seg midt i parken. «Espiral Arbrat» («Trespiralen») er en spiralbenk som senker seg ned i bakken i skyggen av limetrær, mens «Cel Caigut» («Fallen himmel») er en sju meter høy vegg i blå keramikk som reiser seg opp fra grasset.

## Eksterne lenker
* Informasjon og bilder
* Informasjon om parken (på tysk)
Leik

**Leik** kan referere til:

* Parringslek, aktivitet blant mange dyrearter med det formål å forplante seg, f.eks. tiurleik.
* Lek, barns aktivitet tilsynelatende uten et umiddelbart formål utover leken i seg selv
* Idrettslaget Leik, et norsk idrettslag som omfatter kretsen Hølonda i Sør-Trøndelag
* Kappleik, konkurranse, ofte innen norsk folkemusikk
* Kortleik, det samme som kortstokk

## Eksterne lenker
Ypsilon (andre betydninger)

Navnet eller begrepet **Ypsilon** har flere betydninger:
* Ypsilon, en bokstav i det greske alfabetet
* Ypsilon (bro), en ny hengebro i Drammen
* Lancia Ypsilon, en Lancia-modell
* Ypsilon Drammen, tidligere Sonans Drammen, en videregående skole som drives av Akademiet Norge
Bill Toomey

**William «Bill» Anthony Toomey** (født  10. januar 1939) er en tidligere amerikansk tikjemper.

Under OL 1968 i Mexico by vant han gull i tikamp foran tyskerne Hans-Joachim Walde og Kurt Bendlin. Han vant også gull i tikamp under de Panamerikanske leker 1967 i Winnipeg i Canada.

I 1969 mottok han James E. Sullivan Award som årets fremste amatørutøver i friidrett i USA.

Toomey giftet seg med den britiske OL-vinneren Mary Rand i 1969. De ble skilt etter 21 års ekteskap.

## Referanser


## Eksterne lenker
* 
* 
*  Bill Toomeys offisielle hjemmeside
Douglas Hurd

**Douglas Richard Hurd**, baron Hurd av Westwell, (født 8. mars 1930) er en britisk konservativ politiker og romanforfatter som var medlem av Margaret Thatchers og John Majors regjeringer mellom 1979 og 1995. 

Hurd overtok som utenriksminister etter John Major, da Major ble statsminister da Thatcher måtte gå av. Hurds periode som utenriksminister var full av utenrikspolitiske begivenheter, med slutten av den kalde krigen og oppløsningen av Sovjetunionen i 1991, den første gulfkrigen, samt Jugoslavia-krigene Hurd søkte en mer forsonlig tilnærming til andre medlemmer av Det europeiske fellesskap enn den som hadde vært dominerende under Thatchers regjering. Under Jugoslavia-krigene var Hurd negativ til å sende hjelp til bosnjakene, da han mente at dette kun ville forlenge krigen.

Hurd er utnevnt til Order of the Companions of Honour og er kommandør av Order of the British Empire.

## Referanser


## Eksterne lenker
* 
*
Mary Rand

**Mary Denise Rand** (født **Bignal**; 1940–2026) var en britisk friidrettsutøver.

I 1964 ble Mary Rand den første britiske kvinne som vant OL-gull i friidrett for sitt land (i lengdehopp). Få dager senere gjentok Ann Packer bedriften, på 800 meter.

## Idrettskarriere
Rands første internasjonale opptreden var under Samveldelekene 1958 i Cardiff. Hun hoppet 1,61&nbsp;m i høyde, og kom på femteplass i finalen. I lengde tok hun sølv med et lengstehopp på 5,97&nbsp;m. En måned senere kom hun på femteplass under EM 1958 i Stockholm &ndash; denne gang i femkamp.

Under OL 1960 i Roma var hun regnet som favoritt i lengde, men oppnådde bare en niendeplass. Hun deltok også på 80 meter hekk, men med tiden 11,1 var hun et tidels sekund for sent ute til å ta bronsemedaljen. Under EM 1962 i Beograd var hun med på å ta bronse. Bronse ble det også i lengde med et hopp på 6,22&nbsp;m.

Under OL 1964 i Tokyo løp hun på det britiske stafettlaget som tok bronse på 4&nbsp;×&nbsp;100&nbsp;m stafett, sammen med lagvenninnene Janet Simpson, Daphne Arden og Dorothy Hyman. Hun fikk også sølv i femkamp, på plassen mellom de sovjetiske deltakerne Irina Press og Galina Bystrova. I lengde tok hun så gullmedaljen og satte verdensrekord med 6,76&nbsp;m, foran polske Irena Kirszenstein (sølv) og russeren Tatjana Sjtsjelkanova (bronse).

Under de Samveldelekene 1966 i Kingston på Jamaica vant hun lengde med 6,36&nbsp;m.

### OL-medaljer
* 1964  Tokyo –  **Gull** i lengde  Storbritannia
* 1964  Tokyo –  Sølv i femkamp  Storbritannia
* 1964  Tokyo –  Bronse i 4 × 100 meter stafett  Storbritannia

### Personlige rekorder
* 100 meter: 11,7 (1963)
* 200 meter: 23,9 (1967)
* Høydehopp: 1,72 (1964)
* Lengdehopp: 6,76 (1964)

## Privatliv
Hun var gift med den britiske roeren Sidney Rand fra 1961 til 1967 og fikk en datter. I 1969 giftet hun seg med den amerikanske tikjemperen Bill Toomey, de bosatte seg i USA, fikk to døtre sammen og var gift i 22 år. Senere giftet hun seg med nok en amerikaner, John Reese. 

Rand døde 27. mars 2026, 86 år gammel.

## Utmerkelser
*  Medlem (MBE) av Order of the British Empire (1965)

### Hedersbevisninger
* 1964: BBC Sports Personality of the Year
* 2009: Innlemmet i England Athletics Hall of Fame
* 2012: «Freedom of the City» fra hjembyen Wells

## Referanser


## Litteratur
* Matthews, Peter og Buchanan, Ian: *All Time Greats of British and Irish Sport*. Enfield 1995 ISBN 0-85112-678-2

## Eksterne lenker
*
Fred Tootell

**Frederic Delmond «Fred» Tootell** (født 9. september 1903 i Lawrence, Massachusetts, død 29. september 1964) var en amerikansk sleggekaster. 

Fred Tootell begynte med sleggekast i 1919, mens han var student. Han ble amerikansk mester i 1923 og 1924, og kvalifiserte seg til OL 1924 i Paris, hvor han gikk helt til topps.
 
## OL-medaljer
* 1924  Paris -  **Gull** i friidrett, sleggekast  USA

## Referanser


## Eksterne lenker
*
Mac Wilkins

**Maurice «Mac» Wilkins** (født 15. november 1950 i Eugene, Oregon) er en amerikansk tidligere diskoskaster og kulestøter. Han er siden blitt trener, sist for den iranske kasteren Ehsan Hadadi

## Karrieren
I 1973 ble han for første gang AAU-mester, og kastet jevnt over 60 meter gjennom hele sesongen. I slutten av året satte han personlig rekord på 64,77&nbsp;m, en rekord han i 1975 forbedret til 66,79&nbsp;m.

### 1976
Gjennombruddet i verdenseliten kom i 1976. 24. april satte han ny verdensrekord med 69,18&nbsp;m. En uke senere, 1. mai, hadde han karrierens beste konkurranse, da han hadde tre kast over gjeldende verdensrekord. Det lengste målte 70,86&nbsp;m, og dermed hadde Wilkins som førstemann fått godkjent et kast over 70 meter i diskos.

Under OL 1976 vant han gull med et kast på 67,50.

### De neste årene
Fra 1976 til 1980 ble Mac Wilkins AAU-mester fem ganger på rad. I 1978 ble han avløst som verdensrekordinnehaver av Wolfgang Schmidt. I 1979 vant Wilkins gull i de Pan amerikanske lekene. Han satte personlig rekord 9. juli 1980 med 70,98&nbsp;m. Han vant også det amerikanske uttaket til OL 1980, men som kjent deltok ikke USA i Moskva-lekene på grunn av OL-boikotten.

Under OL 1984 i Los Angeles tok Wilkins sølv. Gullet gikk til Rolf Danneberg, mens landsmannen John Powell tok bronse. Etter lekene i 1984 la Wilkins opp som toppidrettsutøver.

I 1988 forsøkte Mac Wilkins et comeback. Han kvalifiserte seg til OL 1988 i Seoul, der han ble nummer fem med et kast på 65,90&nbsp;m.
## OL-medaljer
*  1976  Montréal –  **Gull** i friidrett, diskos menn  USA
*  1984  Los Angeles –  Sølv i friidrett, diskos menn  USA

## Trener

Wilkins er siden blitt trener for den iranske kasteren Ehsan Hadadi

## Referanser


## Litteratur
* Ekkehard zur Megede: *The Modern Olympic Century 1896–1996 Track and Field Athletics*, Berlin 1999, utgitt av Gesellschaft für Leichtathletik-Dokumentation e.V. 
## Eksterne lenker
*
PPS 43

**PPS 43** er en sovjetisk maskinpistol i kaliber 7,62 x 25 mm Tokarev.

## Historie
Våpenet ble utviklet under andre verdenskrig for å være et selvforsvarsvåpen for oppklaringsavdelinger, kjøretøymannskaper og andre. Den ble tatt fram som et rimeligere alternativ til den vanlige PPSj 41 i tjeneste på den tiden, blant annet ble stansede metalldeler tatt i bruk.  Prototypene ble testet på våren 1942, og over 45&nbsp;000 våpen ble produsert som **PPS 42** før noen forbedringer ble innført og den fikk det endelige navnet PPS 43.

## Lisensproduksjon
Flere varianter ble lisensprodusent i Polen, Finland og Kina, i tillegg til bruk i Warszawapakten og i Asia og Afrika.

## Eksterne lenker
*
Nikolaj Avilov

**Nikolaj Viktorovitsj Avilov** (russisk Николай Викторович Авилов, ukrainsk Микола Вікторович Авілов – *Mykola Viktorovytsj Avilov*, født 6. august 1948 i Odessa, Ukraina) er en tidligere sovjetisk tikjemper.

Avilov var tidlig en lovende høydehopper, og gikk over to meter allerede som sekstenåring. Etter hvert viste han seg som en meget allsidig utøver, og spesialiserte seg i tikamp.

Han ble sovjetisk mester i tikamp i 1972, og var dermed kvalifisert til OL 1972 i München. Der stilte 33 tikjempere til start. Avilov gjennomførte en vellykket konkurranse og vant gullmedaljen foran Leonid Litvinenko og Ryszard Katus. Han satte ny verdensrekord med  poeng.

I OL 1976 i Montréal kom han på tredjeplass, etter amerikaneren Bruce Jenner (gull) og tyskeren Guido Kratschmer (bronse).

## OL-medaljer
* 1972  München &#x2013;  **Gull** i friidrett, tikamp menn  Sovjetunionen
* 1976  Montréal &#x2013;  Bronse i friidrett, tikamp menn  Sovjetunionen

## Referanser


## Eksterne lenker
*
Råde Idrettslag

**Råde Idrettslag** er et idrettslag fra Østfold i Norge. Klubben ble stiftet i 1929 som Råde Skiklubb, men skiftet siden navn til Råde Idrettslag. I dag har klubben flere undergrupper, hvor fotball, innebandy og håndball er størst.

## Råde IL Håndball
Råde idrettslag har en liten håndballavdeling. Damelaget består av mange unge spillere med et stort potensial, som vil komme godt med for Råde håndball i fremtiden. 

Julie Hulleberg er den største profilen som startet sin karriere i Råde

## Råde IL Fotball

Råde kom i 1988 til kvartfinalen i cupen, der det ble tap mot Brann 1-0. I tidligere runder hadde Råde slått ut blant annet Lyn, Lillestrøm og Bodø/Glimt.
### Tabell (2026)

### Spillerstall
oppdatert 15. september 2024

 
 
 
 

 

 

 

## Referanser


## Eksterne lenker
*
Johannes Falkenberg

**Johannes Falkenberg** (født 1. april 1911, død 3. juni 2004 i Oslo) var en norsk etnograf (sosialantropolog). Han var det meste av sitt liv knyttet til Universitetets Etnografiske Museum, hvor han fra 1953 var førstekonservator. 

Falkenberg studerte ved Universitetet i Oslo og tok hovedfag i «geografi med etnografi» under professor Ole Solberg ved Etnografisk Museum. På oppdrag for Solberg reiste Falkenberg i 1938 til indre Laksefjord og foretok undersøkelser av samiske bosetninger, noe som resulterte i publikasjonen *Bosetningen ved indre Laksefjord i Finnmark* (1941). Han gjorde deretter i flere år feltarbeid blant sørsamene i Rørosdistriktet.

Som reserveoffiser kom Falkenberg i krigsfangenskap i Tyskland, noe som via en medfange fra den australske «outback» resulterte i en fascinasjon av urbefolkningen, og Falkenberg bestemte seg for at han ville gjøre forskning blant Australias innfødte. Ved hjemkomsten i 1945 ble han konservator ved Etnografisk Museum, og skrev boka Et steinalderfolk i vår tid (1948). Falkenberg valgte så murinbata-folket i Port Keats i Nord-Australia for sitt feltarbeid i 1950. Denne resulterte i hans doktoravhandling fra 1962, *Kin and Totem*. For dette arbeidet ble han i 1975 innvalgt som medlem av Det norske Videnskaps-Akademi.

Kort før pensjonsalderen ble Johs Falkenberg 1978 kalt til stillingen som bestyrer av den samiske avdelingen ved Norsk Folkemuseum. Han tok her opp sitt sørsamiske feltmateriale fra 1940-årene og skrev flere artikler bygd på dette materialet. 

Johs Falkenberg testamenterte sin etterlatte formue til et fond til støtte for etnografiske feltstudier over masternivå.

## Referanser


## Eksterne lenker
* Fredrik Barth. Minnetale i Det Norske Vitenskapsakademi
Kanadagullris

**Kanadagullris** (*Solidago canadensis*) er en høyvokst plante i kurvplantefamilien.

Kanadagullris er en høyreist korgplante som kan bli 150 cm høy. Stengelen er besatt med avlange, lansettforma blader. Øverst på stengelen sitter blomsterstanden. Den består av mange små greiner tett besatt med små, kraftig gule korger.

Kanadagullris er nært beslektet med vår hjemlige gullris, men de ligner ikke nevneverdig på hverandre verken i utseende eller voksemåte. Kanadagullris opptrer ofte i store bestand som kan kvele annen vegetasjon.

Kanadagullris kom til Norge fra Nord-Amerika, og har lenge vært dyrket i mange norske hager. Den er hardfør og har de siste tiårene spredt seg kraftig over det nedre Østlandet. På tross av evnen til å fortrenge annen vegetasjon vokser kanadagullris som regel bare på forstyrra kulturmark.

Art er naturalisert mange steder i Norge og er relativt vanlig på Østlandet til Lillehammer og spredt eller sjelden i kyststrøk til Trondheim. I Fremmedartslista er kanadagullris vurdert til *svært høy risiko* på grunn av stort invasjonspotensial og store negative økologiske effekter.

Et annet takson som ligner svært er kjempegullris (*S. gigantea* ssp. *serotina*) som også har vært brukt som prydplante og som i seinere tid har begynt å spre seg ved Oslofjorden og vestover langs kysten til Farsund og noen steder videre. 

## Referanser
 


## Eksterne lenker
*